
ส่วนที่  4

     ยุทธศาสตร์และแนวทางการพัฒนา 

4.1  วิสัยทัศน์การพัฒนา


วิสัยทัศน์ตำบลนางหลง “ สิ่งแวดล้อมนางหลงงามตา   การศึกษาและกีฬาได้มาตรฐาน  โครงสร้างพื้นฐานสมบูรณ์  เพิ่มพูนคุณภาพผลผลิต  ทุกชีวิตมีสุข”
4.2  ยุทธศาสตร์และแนวทางการพัฒนา

1. ยุทธศาสตร์ด้านโครงสร้างพื้นฐานและระบบสาธารณูปโภค

1.1 พัฒนาเส้นทางคมนาคมภายในตำบลโดยการก่อสร้าง  ปรับปรุง  บำรุงรักษาถนน  ท่อระบายน้ำ   สะพาน  

1.2 พัฒนาสาธารณูปโภค  สาธารณูปการ  โดยการก่อสร้าง  ปรับปรุง และ จัดหาสาธารณูปการ

2. ยุทธศาสตร์การพัฒนาคนและสังคมด้านการศึกษา  ศาสนา  และ วัฒนธรรม

2.1 จัดหาวัสดุครุภัณฑ์ด้านการศึกษา

2.2 สนับสนุนกิจกรรมการเรียนรู้

2.3 สถานศึกษามีความพร้อมน่าเรียน  น่าอยู่

2.4 ฟื้นฟู  อนุรักษ์วัฒนธรรมและประเพณีท้องถิ่น

2.5 ส่งเสริมกิจกรรมทางศาสนา

ด้านสาธารณสุข

2.6 ป้องกันโรคติดต่อ

2.7 ส่งเสริมการป้องกันและดูแลสุขภาพ

2.8 รณรงค์การรักษาความสะอาดในครัวเรือนและชุมชน

2.9 รณรงค์ร่วมใจต้านภัยเอดส์

2.10 ส่งเสริมพัฒนาการและโภชนาเด็ก   และ หญิงมีครรภ์

ด้านกีฬาและนันทนาการ

2.11 ส่งเสริมด้านกีฬา  เน้นการออกกำลังกายและนันทนาการ

2.12 จัดให้มีสถานที่พักผ่อนของประชาชน

ด้านสังคมสงเคราะห์

2.13 สนับสนุนส่งเสริม สวัสดิการ และสังคมสงเคราะห์

ด้านความปลอดภัยในชีวิตและทรัพย์สิน

2.14 ส่งเสริมความปลอดภัยในชีวิตและทรัพย์สินของประชาชน

3  ยุทธศาสตร์การพัฒนาด้านเศรษฐกิจ

1. พัฒนาด้านอุตสาหกรรมและโยธา 

2. ส่งเสริม  สนับสนุน  ด้านการเกษตร

3. ส่งเสริม  สนับสนุนกลุ่มอาชีพต่างๆ ในตำบล และ การท่องเที่ยวเชิงอนุรักษ์


4  ยุทธศาสตร์การพัฒนาด้านสิ่งแวดล้อม

1. สร้างจิตสำนึกแก่ประชาชน  เยาวชน  ในการดูแลรักษาสิ่งแวดล้อม

2. การจัดการสิ่งแวดล้อม

3. การบริหารจัดการน้ำ


5 ยุทธศาสตร์การพัฒนาด้านการบริหารจัดการองค์กร

1. พัฒนาองค์กรเพื่อรองรับภารกิจ

2. การบริหารจัดการบ้านเมืองที่ดี

4.3 กรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครศรีธรรมราช ประจำปี   
     2557-2559   นโยบายการพัฒนาจังหวัด
( วิสัยทัศน์
“นครศรีธรรมราช จังหวัดน่าอยู่ที่สุด”
( ยุทธศาสตร์การพัฒนา
ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครศรีธรรมราช  (พ.ศ.2557-2559) ได้กำหนดขึ้นเพื่อให้สอดคล้องกับสภาวการณ์ในปัจจุบัน ภายใต้แนวคิด “หลักความพอเพียง” ตามแนวพระราชดำริฯ โดยอาศัยกรอบแนวทางจากยุทธศาสตร์การพัฒนาประเทศ แผนพัฒนาเศรษฐกิจและสังคมแห่งชาติ ฉบับที่ 11 นโยบายรัฐบาล ยุทธศาสตร์การพัฒนากลุ่มจังหวัดภาคใต้ฝั่งอ่าวไทย ยุทธศาสตร์การพัฒนาจังหวัดนครศรีธรรมราช และภารกิจ 6 ด้าน ขององค์กรปกครองส่วนท้องถิ่นตามแผนปฏิบัติการกำหนดขั้นตอนการกระจายอำนาจฯ มาตรา 32(1) รวมทั้ง ได้ทบทวนจากยุทธศาสตร์การพัฒนาขององค์กรปกครองส่วนท้องถิ่น ฉบับปี พ.ศ.2556-2558 ประกอบด้วยยุทธศาสตร์ พันธกิจ และเป้าหมายการพัฒนา ดังนี้
     ( ยุทธศาสตร์ที่ 1 การพัฒนาเศรษฐกิจ
     
( พันธกิจ

    1. สร้างความเข้มแข็งให้กับเกษตรกรรายย่อย พัฒนาองค์ความรู้ตามแนวพระราชดำริเศรษฐกิจพอเพียง

    2. พัฒนาอาชีพที่สอดคล้องกับบริบทของชุมชน และความต้องการของตลาด วิสาหกิจชุมชน สนับสนุนการใช้ภูมิปัญญาท้องถิ่นและส่งเสริมการนำเทคโนโลยีมาใช้ในการเพิ่มมูลค่าการผลิต ด้านการเกษตร อุตสาหกรรม และบริการ ฯลฯ

    3. ส่งเสริมการผลิตและจำหน่ายสินค้าเกษตรทั้งที่เป็นอาหาร มิใช่อาหาร และพลังงานทดแทน

    4. สนับสนุนการจัดรูปที่ดินเพื่อการพัฒนาชุมชนเมืองและชนบท

    5. จัดให้มีระบบโครงสร้างพื้นฐานและแหล่งน้ำเพื่อการเกษตรอย่างทั่วถึงและเพียงพอ

    6. ฟื้นฟู พัฒนาทรัพยากรเพื่อการท่องเที่ยว ทั้งแหล่งท่องเที่ยว บุคลากร  ภาคการตลาด  ประชาสัมพันธ์การท่องเที่ยว  เพื่อเสริมสร้างภาพลักษณ์ที่ดีของจังหวัด

   7. ส่งเสริมการลงทุน การพาณิชย์  และพัฒนาธุรกิจที่เกี่ยวเนื่องกับการท่องเที่ยว

   8. ส่งเสริม สนับสนุนการวิจัยพัฒนาที่ผสมผสานภูมิปัญญาท้องถิ่นกับองค์ความรู้ใหม่ สนับสนุน    การวิจัยและพัฒนาร่วมระหว่างนักวิชาการและชุมชน โดยให้ความสำคัญกับความสอดคล้องกับความต้องการ  ภาคเศรษฐกิจชุมชน
     
( เป้าหมายการพัฒนา

   1. รายได้ของชุมชนเพิ่มขึ้นโดยเฉลี่ยร้อยละ 10 ต่อปี
   2. ประชาชนได้ใช้ประโยชน์จากที่ดินอย่างเป็นธรรม ที่ดินมีคุณค่าและได้รับประโยชน์มากขึ้น 
   3. จังหวัดนครศรีธรรมราชเป็นเมืองน่าท่องเที่ยวติดอันดับของภาคใต้

   4. เศรษฐกิจเติบโตในอัตราที่เหมาะสมกับศักยภาพของจังหวัด โดยให้ความสำคัญกับการเพิ่มมูลค่าการค้าการลงทุนของจังหวัด

     ( ยุทธศาสตร์ที่ 2 การพัฒนาทรัพยากรธรรมชาติ สิ่งแวดล้อมและพลังงาน

     
( พันธกิจ

   1. ฟื้นฟูพื้นที่ป่าและระบบนิเวศให้เกิดความอุดมสมบูรณ์

   2. ส่งเสริมการบริหารจัดการน้ำในพื้นที่ต้นน้ำและลุ่มน้ำอย่างมีประสิทธิภาพ โดยให้มีระบบช่วยตัดสินใจในการบริหารจัดการน้ำ ระบบพยากรณ์และเตือนภัยน้ำแล้งและน้ำท่วม

   3. ส่งเสริมให้มีมาตรการควบคุมการท่องเที่ยวในแหล่งท่องเที่ยวธรรมชาติในชุมชน ให้อยู่ในขีดความสามารถการรองรับของระบบนิเวศ

   4. ส่งเสริมการดำรงชีวิตตามวิถีไทย เพื่อปลูกฝังค่านิยมการบริโภค อย่างพอเพียงและยั่งยืน การสร้างเครือข่ายชุมชน เพื่อการอนุรักษ์ทรัพยากรธรรมชาติและสิ่งแวดล้อมชุมชน

   5. ส่งเสริมให้ชุมชน หมู่บ้านมีส่วนร่วมในการบริหารจัดการเพื่อลดมลพิษและควบคุมกิจกรรมที่จะส่งผลกระทบต่อคุณภาพชีวิตและประชาชน เสริมสร้างประสิทธิภาพของกลไกการจัดการขยะชุมชน ขยะอันตราย ขยะอิเล็กทรอนิกส์ ขยะติดเชื้อ ส่งเสริมให้มีมาตรการสร้างแรงจูงใจให้เกิดการลดและคัดแยกขยะ ในแหล่งกำเนิด สนับสนุนการสร้างธุรกิจจากขยะรีไซเคิล และสนับสนุนให้มีระบบเก็บขนและกำจัดขยะ แบบรวมศูนย์

    6. เสริมสร้างประสิทธิภาพในการกำจัด บำบัดมลพิษ ทั้งด้านวิชาการ บุคลากร และสร้างจิตสำนึกของชุมชนในการมีส่วนร่วมติดตาม ตรวจสอบ เฝ้าระวัง แก้ไขปัญหาสิ่งแวดล้อม

    7. ส่งเสริมสนับสนุนครัวเรือน ชุมชน ใช้พลังงานทดแทน พลังงานทางเลือก พลังงานใสสะอาด


    8. สนับสนุนส่งเสริมการรังวัดและจัดทำแผนที่ เพื่อแสดงแนวเขตที่ดินของรัฐ


    9. ผลักดันให้มีระบบคุ้มครองสิทธิชุมชนและการแบ่งปันผลประโยชน์ที่เป็นธรรม อนุรักษ์ฟื้นฟู ความหลากหลายของพันธุกรรมท้องถิ่น เพื่อรักษา ปกป้องระบบนิเวศน์ที่เชื่อมโยงวิถีชีวิตและวัฒนธรรมชุมชน
     
( เป้าหมายการพัฒนา

   
   1. ทรัพยากรธรรมชาติและสิ่งแวดล้อมมีความสมดุลเชิงนิเวศน์อย่างยั่งยืน ประชาชนมีการดำรงชีวิตอยู่อย่างมีความสุขภายใต้คุณภาพสิ่งแวดล้อมที่ดี
   2. ประชาชนมีจิตสำนึกและมีส่วนร่วมในการบริหารจัดการทรัพยากรธรรมชาติและสิ่งแวดล้อม

   3. ครัวเรือน ชุมชน มีทางเลือกในการใช้พลังงาน และมีพลังงานใช้อย่างเพียงพอ

   4. คุณภาพสิ่งแวดล้อมอยู่ในเกณฑ์มาตรฐาน
     ( ยุทธศาสตร์ที่ 3 การพัฒนาสังคมและคุณภาพชีวิต
     
( พันธกิจ

    1. พัฒนาทรัพยากรมนุษย์   และองค์กรภาคประชาสังคม  ให้มีศักยภาพเพื่อรองรับการพัฒนาในทุกด้าน

    2. พัฒนาคุณภาพการศึกษา  กระบวนการเรียนรู้คู่คุณธรรม จริยธรรม จัดการศึกษาทั้งในและ  นอกระบบ สนับสนุนการจัดทำหลักสูตรท้องถิ่น  ส่งเสริมให้เยาวชน  ประชาชน ใช้ประโยชน์จากเทคโนโลยีสารสนเทศเชิงสร้างสรรค์อย่างฉลาดเพื่อเสริมสร้างการเรียนรู้
    3. รณรงค์ให้เกิดการพัฒนาและปรับเปลี่ยนพฤติกรรมสุขภาพอนามัย พัฒนาสิ่งแวดล้อมชุมชนให้ถูกสุขลักษณะ

    4. พัฒนาบุคลากรทางการแพทย์และสาธารณสุข  ส่งเสริมการบริหารจัดการแพทย์แผนไทย (แพทย์ทางเลือก) ทั้งในระดับชุมชน และ สถานพยาบาล

    5. รณรงค์ ป้องกัน ควบคุมการแพร่ระบาดของยาเสพติดเพื่อลดจำนวนผู้เสพย์และผู้เกี่ยวข้องให้น้อยลง

    6. รณรงค์ ควบคุมการแพร่ระบาดของโรคติดต่อร้ายแรงและป้องกันการเกิดโรคไม่ติดต่อ  เฝ้าระวังป้องกันปัญหาการป่วยและตายด้วยโรคอุบัติใหม่

    7. ส่งเสริมการจัดระเบียบชุมชน สังคม การรักษาความสงบเรียบร้อยและการบรรเทาสาธารณภัย  เพื่อความปลอดภัยในชีวิตและทรัพย์สินของประชาชน
             8. พัฒนาการกีฬา  เสริมสร้างโอกาสให้ประชาชนทุกกลุ่มออกกำลังกายและเล่นกีฬา จัดหาสถานที่จัดกิจกรรมออกกำลังกายและเล่นกีฬาอย่างทั่วถึง
             9. ส่งเสริมการทำนุบำรุงและรักษา ศิลปวัฒนธรรม จารีตประเพณี ภูมิปัญญาท้องถิ่น พัฒนา ฟื้นฟู ต่อยอดแหล่งเรียนรู้ทางวัฒนธรรม เพื่อส่งเสริมการเรียนรู้ของเยาวชนและประชาชนและเผยแพร่สู่สังคมโลก
             10. สงเคราะห์ และพัฒนาเด็ก สตรี คนชรา และผู้ด้อยโอกาสในสังคมให้มีคุณภาพชีวิตที่ดีและพึ่งพาตนเองได้
             11. สร้างกระบวนการมีส่วนร่วมเพื่อความเข้มแข็งของชุมชน สนับสนุนการจัดทำและใช้แผนชุมชน  และส่งเสริมกิจกรรมชุมชน 
     
( เป้าหมายการพัฒนา


   1. ประชาชน/เยาวชน มีความรู้ มีคุณธรรม จริยธรรม ดำรงชีวิตได้อย่างปกติสุข 

   2. ประชาชนได้รับสวัสดิการพื้นฐานอย่างทั่งถึงเป็นธรรม และมีความปลอดภัยในชีวิตและทรัพย์สิน

   3. ประชาชนมีคุณภาพชีวิตเพิ่มขึ้นทั้งทางร่างกาย จิตใจ สติปัญญา รวมทั้งมีอนามัยการเจริญพันธุ์    ที่เหมาะสมในทุกช่วงวัย

   4. ประชาชนมีโอกาสในการเข้าถึงระบบสุขภาพที่มีคุณภาพเพิ่มขึ้น และปัจจัยเสี่ยงต่อสุขภาพลดลง 

     ( ยุทธศาสตร์ที่ 4 การพัฒนาโครงสร้างพื้นฐาน
     
( พันธกิจ

    1. พัฒนาเส้นทางคมนาคมภายในเขตพื้นที่รับผิดชอบให้ได้มาตรฐาน สะดวกปลอดภัยอย่างทั่วถึง

    2. พัฒนาระบบโครงสร้างพื้นฐานให้มีประสิทธิภาพและครบถ้วนเพียงพอ

    3. พัฒนาระบบสาธารณูปโภค สาธารณูปการขั้นพื้นฐานให้มีประสิทธิภาพอย่างทั่วถึงทุกพื้นที่

    4. ผลักดันให้มีการใช้ผังเมืองรวมจังหวัดเป็นกรอบและแนวทางในการพัฒนาด้านกายภาพ เศรษฐกิจและสังคมของจังหวัดนครศรีธรรมราช
              5. ผลักดันให้มีการใช้กฎหมายควบคุมอาคารอย่างเป็นรูปธรรม
     
( เป้าหมายการพัฒนา

              1. มีระบบโครงสร้างพื้นฐาน ที่ได้มาตรฐาน มีความสะดวก รวดเร็ว ปลอดภัย และเชื่อมโยงกับระบบการขนส่งอื่น รวมทั้งเพียงพอต่อความต้องการของประชาชน
     ( ยุทธศาสตร์ที่ 5 การพัฒนาการบริหารจัดการองค์กรภายใต้ระบบธรรมาภิบาล
     
( พันธกิจ

    1. รณรงค์สร้างกระบวนการเรียนรู้ ปลูกฝังจิตสำนึก ค่านิยมตามหลักการปกครองระบอบประชาธิปไตยอันมีพระมหากษัตริย์ทรงเป็นประมุข เสริมสร้างวัฒนธรรมการเมืองแบบประชาธิปไตยและจิตสำนึกธรรมาภิบาลให้แก่เยาวชน ประชาชนทุกระดับ ทุกภาคส่วน

    2. พัฒนาการบริหารจัดการองค์กรตามหลักธรรมาภิบาลให้มีประสิทธิภาพและโปร่งใส สนับสนุน ให้ใช้ทรัพยากรในการบริหารอย่างคุ้มค่า ปรับปรุงระบบข้อมูลและรูปแบบการให้บริการประชาชน ลดขั้นตอน      การทำงานเพื่ออำนวยความสะดวกแก่ประชาชน

    3. พัฒนาและส่งเสริมการจัดทำแผนพัฒนาท้องถิ่นที่ตอบสนองความต้องการในระดับชุมชนภายใต้กระบวนการมีส่วนร่วมจากทุกภาคส่วน สนับสนุนให้มีระบบฐานข้อมูลกลางและระบบการติดตามประเมินผล

    4. พัฒนาศักยภาพบุคลากรขององค์กรอย่างสม่ำเสมอและต่อเนื่อง เพื่อเสริมสร้างประสิทธิภาพในการปฏิบัติราชการ 

     
( เป้าหมายการพัฒนา


   1. ประชาชนมีจิตสำนึกที่ดี มีส่วนร่วมในการพัฒนาท้องถิ่น 
   2. องค์กรปกครองส่วนท้องถิ่นมีความพร้อมในการแก้ปัญหาและให้บริการประชาชน
   3. มีการบริหารจัดการที่โปร่งใสและมีประสิทธิภาพ และเพิ่มการมีส่วนร่วมของทุกภาคีในการพัฒนา

4.4  นโยบายบริหารจัดการของรัฐบาล
นโยบายของรัฐบาล พลเอกประยุทธ์  จันทร์โอชา  นายกรัฐมนตรีที่ใช้แถลงต่อรัฐสภาในวันที่ 12  กันยายน  2557  ซึ่งแนวทางการทางานของนายกรัฐมนตรี “ ทำทันที ทำจริง ทำให้เห็นผลสัมฤทธิ์  ทำต่อเนื่อง”

นโยบายของรัฐบาล  11 ด้าน ประกอบด้วย
1. การปกป้องและเชิดชูสถาบันพระมหากษัตริย์


โดยจะใช้มาตรการทางกฎหมายมาตรการทางสังคมจิตวิทยา และมาตรการทางระบบสื่อสารและเทคโนโลยีสารสนเทศในการดำเนินการกับผู้คะนองปาก ย่ามใจหรือประสงค์ร้าย มุ่งสั่นคลอนสถาบันหลักของชาติ โดยไม่คำนึงถึงความรู้สึกและความผูกพันภักดีของคนอีกเป็นจำนวนมาก ตลอดจนเผยแพร่ความรู้ความเข้าใจที่ถูกต้องและเป็นจริงเกี่ยวกับสถาบันพระมหากษัตริย์และพระราชกรณียกิจเพื่อประชาชน ทั้งจะสนับสนุนโครงการทั้งหลายอันเนื่องมาจากพระราชดำริ ตลอดจนเร่งขยายผลตามโครงการและแบบอย่างที่ทรงวางรากฐานไว้ให้แพร่หลายและเกิดประโยชน์ในวงกว้าง
2. การรักษาความมั่นคงของรัฐและการต่างประเทศ
2.1 ในระยะเร่งด่วน รัฐบาลได้ให้ความสำคัญต่อการเตรียมพร้อมสู่ประชาคมการเมืองและความมั่นคงอาเซียนในกิจการ 5 ด้าน ประกอบด้วย
           - การบริหารจัดการชายแดน 
           - การสร้างความมั่นคงทางทะเล 
           - การแก้ไขปัญหาอาชญากรรมข้ามชาติ 
           - การสร้างความไว้วางใจกับประเทศเพื่อนบ้าน
           - การเสริมสร้างในการปฏิบัติการทางการทหารร่วมกันของอาเซียน โดยเน้นความร่วมมือเพื่อป้องกัน แก้ไขข้อพิพาทต่าง ๆ รวมถึงการแก้ไขปัญหาเส้นเขตแดนโดยใช้กลไกระดับทวิภาคีและพหุภาคี
           2.2 เร่งแก้ไขปัญหาการใช้ความรุนแรงในจังหวัดชายแดนภาคใต้ โดยนำยุทธศาสตร์ เข้าใจ เข้าถึง และพัฒนามาใช้ตามแนวทางกัลยาณมิตรแบบสันติวิธี พร้อมส่งเสริมการพูดคุยสันติสุขกับผู้มีความคิดเห็นต่างจากรัฐ และสร้างความเชื่อมั่นในกระบวนการยุติธรรมตามหลักนิติธรรมและหลักสิทธิมนุษยชนโดยไม่เลือกปฏิบัติ ควบคู่กับการพัฒนาเศรษฐกิจและสังคมที่สอดคล้องกับความต้องการของประชาชนในพื้นที่ ทั้งจะเพิ่มระดับปฏิสัมพันธ์กับต่างประเทศ และองค์การระหว่างประเทศที่อาจช่วยคลี่คลายปัญหาได้
          2.3 พัฒนาและเสริมสร้างของกองทัพและระบบป้องกันประเทศให้ทันสมัย มีความพร้อมในการรักษาอธิปไตย และผลประโยชน์ของชาติ ปลอดพ้นจากการคุกคามทุกรูปแบบ ส่งเสริมและพัฒนาวิทยาศาสตร์และเทคโนโลยี เพื่อนำไปสู่การพึ่งพาตนเองในการผลิตอาวุธยุทโธปกรณ์ รวมถึงการบูรณาการความร่วมมือระหว่างภาครัฐกับภาคเอกชนในอุตสาหกรรมป้องกันประเทศได้
           2.4 เสริมสร้างความสัมพันธ์อันดีกับนานาประเทศบนหลักการที่ว่านโยบายการต่างประเทศเป็นส่วนประกอบสำคัญของนโยบายองค์รวมทั้งหมดในการบริหารราชการแผ่นดิน ไม่ว่าในด้านการเมือง เศรษฐกิจ หรือสังคม โดยจะนำกลไกทางการทูตแบบบูรณาการมาใช้ให้เกิดประโยชน์สูงสุดแก่ประชาชนทั้งทางตรงและทางอ้อม 
3. การลดความเหลื่อมล้ำของสังคม และการสร้างโอกาสการเข้าถึงบริการของรัฐ
           3.1 ในระยะเฉพาะหน้า จะเร่งสร้างโอกาส อาชีพ และการมีรายได้ที่มั่นคงแก่ผู้ที่เข้าสู่ตลาดแรงงาน โดยให้แรงงานทั้งระบบมีโอกาสเข้าถึงการเรียนรู้และพัฒนาทักษะฝีมือแรงงานในทุกระดับอย่างมีมาตรฐาน
           3.2 ป้องกันและแก้ไขปัญหาการค้ามนุษย์ รวมถึงปัญหาผู้หลบหนีเข้าเมือง การทารุณกรรมต่อแรงงานข้ามชาติ การท่องเที่ยวที่เน้นบริการทางเพศและเด็ก และปัญหาคนขอทาน ด้วยการปรับปรุงกฎหมายข้อบังคับที่จำเป็นและเพิ่มความเข้มงวดในการระวังตรวจสอบ
           3.3 ในระยะต่อไป จะพัฒนาระบบการคุ้มครองทางสังคม ระบบการออมและระบบสวัสดิการชุมชนให้มีประสิทธิภาพและมีความยั่งยืนมากยิ่งขึ้น รวมทั้งการดูแลให้มีระบบการกู้ยืมที่เป็นธรรมและการสงเคราะห์ผู้ยากไร้อัตภาพ พัฒนาศักยภาพ คุ้มครองและพิทักษ์สิทธิจัดสวัสดิการช่วยเหลือและพัฒนาคุณภาพชีวิตของผู้ด้อยโอกาสผู้พิการ ผู้สูงอายุ สตรีและเด็ก
           3.4 เตรียมความพร้อมเข้าสู่สังคมผู้สูงอายุ เพื่อส่งเสริมคุณภาพชีวิตและการมีเงินหรือกิจกรรมที่เหมาะสมเพื่อสร้างสรรค์และไม่ก่อภาระต่อสังคมในอนาคต โดยจัดเตรียมระบบการดูแลในบ้าน สถานพักฟื้น และโรงพยาบาลที่เป็นความร่วมมือของภาครัฐ ภาคเอกชน ชุมชน และครอบครัว รวมทั้งพัฒนาระบบการเงินการคลังสำหรับการดูแลผู้สูงอายุ
           3.5 เตรียมความพร้อมเข้าสู่สังคมที่มีความหลากหลาย 
           3.6 จัดระเบียบสังคม สร้างมาตรฐานด้านคุณธรรม จริยธรรม และธรรมาภิบาลให้แก่เจ้าหน้าที่ของรัฐและประชาชนทั่วไป โดยใช้ค่านิยมหลัก 12 ประการ ตามนโยบายของคณะรักษาความสงบแห่งชาติที่ได้ประกาศไว้แล้ว
           3.7 แก้ปัญหาการไร้ที่ดินทำกินของเกษตรกรและการรุกล้ำเขตป่าสงวน โดยการกระจายสิทธิการถือครองให้แก่ผู้ที่อยู่ในพื้นที่ที่ไม่ได้รุกล้ำ และออกมาตรการป้องกันการเปลี่ยนมือไปอยู่ในครอบครองของผู้ที่มิใช่เกษตรกร ใช้เทคโนโลยีดาวเทียมสำรวจและวิธีการแผนที่ที่ทันสมัย แก้ไขปัญหาเขตที่ดินทับซ้อนและแนวเขตพื้นที่ป่าที่ไม่ชัดเจน 
4. การศึกษาและเรียนรู้ การทะนุบำรุงศาสนา ศิลปะและวัฒนธรรม
           4.1 จัดให้มีการปฏิรูปการศึกษาและการเรียนรู้ โดยให้ความสำคัญทั้งการศึกษาในระบบและการศึกษาทางเลือกไปพร้อมกัน เพื่อสร้างคุณภาพของคนไทยให้สามารถเรียนรู้ พัฒนาตนได้เต็มตามศักยภาพ เพื่อลดความเหลื่อมล้ำ และพัฒนากำลังคนให้เป็นที่ต้องการเหมาะสมกับพื้นที่ ทั้งในด้านการเกษตร อุตสาหกรรม และธุรกิจบริการ
           4.2 ในระยะเฉพาะหน้า จะปรับเปลี่ยนการจัดสรรงบประมาณสนับสนุนการศึกษาให้สอดคล้องกับความจำเป็นของผู้เรียนและลักษณะพื้นที่ของสถานศึกษา จัดระบบการสนับสนุนให้เยาวชนและประชาชนทั่วไปมีสิทธิเลือกรับบริการการศึกษาทั้งในระบบโรงเรียนและนอกโรงเรียน โดยอาจจะพิจารณาจัดให้มีคูปองการศึกษาเป็นแนวทางหนึ่ง
           4.3 ให้องค์กรภาคประชาสังคม ภาคเอกชน องค์กรปกครองส่วนท้องถิ่น และประชาชนทั่วไปมีโอกาสร่วมจัดการศึกษาที่มีคุณภาพและทั่วถึง และร่วมในการปฏิรูปการศึกษาและการเรียนรู้ 
           4.4 พัฒนาระบบการผลิตและพัฒนาครูที่มีคุณภาพและมีจิตวิญญาณของความเป็นครู เน้นครูผู้สอนให้มีวุฒิตรงตามวิชาที่สอน นำเทคโนโลยีสารสนเทศและเครื่องมือที่เหมาะสมมาใช้ในการเรียนการสอนเพื่อเป็นเครื่องมือช่วยครูหรือเพื่อการเรียนรู้ด้วยตัวเอง 
           4.5 ทะนุบำรุงและอุปถัมภ์พระพุทธศาสนาและศาสนาอื่น ๆ สนับสนุนให้องค์กรทางศาสนามีบทบาทสำคัญในการปลูกฝังคุณธรรม จริยธรรม ตลอดจนพัฒนาคุณภาพชีวิต สร้างสันติสุขและความปรองดองสมานฉันท์ในสังคมไทยอย่างยั่งยืน
5. การยกระดับคุณภาพบริการด้านสาธารณสุขและสุขภาพของประชาชน
           5.1 วางรากฐานให้ระบบหลักประกันสุขภาพให้มีความครอบคลุมประชากรในทุกภาคส่วนอย่างมีคุณภาพโดยไม่มีความเหลื่อมล้ำของคุณภาพบริการในแต่ละระบบ และบูรณาการข้อมูลระหว่างทุกระบบหลักประกันสุขภาพ
           5.2 พัฒนาระบบบริหารสุขภาพ โดยเน้นการป้องกันโรคมากกว่ารอให้ป่วยแล้วจึงมารักษา สร้างกลไกจัดการสุขภาพในระดับเขตแทนการกระจุกตัวอยู่ที่ส่วนกลาง ปรับระบบการจ้างงาน การกระจายบุคลากรและทรัพยากรสาธารณสุขให้เหมาะสมกับท้องถิ่น 
           5.3 ประสานการทำงานระหว่างภาคส่วนต่าง ๆ ในสังคม เพื่อป้องกันและแก้ปัญหาการตั้งครรภ์ในวัยรุ่น และปัญหาด้านการแพทย์และจริยธรรมของการอุ้มบุญ การปลูกถ่ายอวัยวะและสเต็มเซลล์ โดยจัดให้มีมาตรการและกฎหมายที่รัดกุม
6. การเพิ่มศักยภาพทางเศรษฐกิจของประเทศ
           รัฐบาลจะดำเนินนโยบายเศรษฐกิจเป็น 3 ระยะ คือ ระยะเร่งด่วนที่ต้องดำเนินการทันที ระยะต่อไปที่ต้องแก้ไขปัญหาพื้นฐานที่ค้างคาอยู่ และระยะยาวที่ต้องวางรากฐานเพื่อความเจริญเติบโตอย่างต่อเนื่อง ดังนี้
           6.1 ในระยะเร่งด่วน เร่งจ่ายงบลงทุนของปีงบประมาณ พ.ศ. 2557 ที่ยังค้างอยู่ก่อนที่จะพ้นกำหนดภายในสิ้นปีนี้
           6.2 สานต่อนโยบายงบประมาณกระตุ้นเศรษฐกิจตามที่คณะรักษาความสงบแห่งชาติที่ได้จัดทำไว้ โดยนำหลักการสำคัญของการจัดทำงบประมาณรายจ่ายประจำปีงบประมาณ พ.ศ. 2559 ที่ให้ความสำคัญในการบูรณาการงบประมาณ และความพร้อมในการดำเนินงานร่วมนำแหล่งเงินอื่นมาประกอบการพิจารณาด้วย ทบทวนภารกิจที่มีลักษณะไม่ยั่งยืนหรือสร้างภาระหนี้สาธารณะของประเทศเกินความจำเป็น และแสดงรายการลงทุนในระดับจังหวัดเพื่อความโปร่งใส เป็นธรรมและไม่เลือกปฏิบัติ
           6.3 กระตุ้นการลงทุนด้ายการเร่งพิจารณาโครงการลงทุนที่มีประสิทธิภาพ ซึ่งนักลงทุนยื่นขออนุมัติส่งเสริมการลงทุนไว้แล้วให้เสร็จสิ้นโดยเร็ว และนำโครงการลงทุนในโครงสร้างพื้นฐานประเภทที่มีผลตอบแทนดี 
           6.4 ดูแลเกษตรให้มีรายได้ที่เหมาะสมด้วยวิธีการต่าง ๆ เช่น ลดต้นการผลิต การช่วยเหลือในเรื่องปัจจัยการผลิตอย่างทั่วถึง
           6.5 ลดอุปสรรคในการส่งออกเพื่อให้เกิดความคล่องตัว เช่น ปรับปรุงวิธีการตรวจรับรองมาตรฐานสินค้าและมาตรฐานการผลิตระดับไร่นา เป็นต้น
           6.6 ชักจูงให้นักท่องเที่ยวต่างชาติเข้ามาเที่ยวในประเทศไทย โดยพิจารณามาตรการลดผลกระทบจากการประกาศใช้กฎอัยการศึกในบางพื้นที่ที่มีต่อการท่องเที่ยวในโอกาสแรกที่จะทำได้ 
           6.7 ในระยะยาวต่อไป ประสานนโยบายการเงินและการคลังให้สอดคล้องกันเพื่อสนับสนุนการฟื้นตัวของเศรษฐกิจพร้อมกับการรักษาเสถียรภาพของราคาอย่างเหมาะสม
           6.8 แก้ปัญหาน้ำท่วมในฤดูฝนและปัญหาขาดแคลนน้ำในบางพื้นที่และบางฤดูกาล โดยระดมความคิดเห็นเพื่อหาทางออกไม่ให้เกิดน้ำท่วมรุนแรงดังเช่นปี 2554 ส่วนภาวะภัยแล้งนั้นรัฐบาลจะเร่งดำเนินการสร้างแหล่งน้ำขนาดเล็กให้กระจายครอบคลุม ซึ่งจะสามารถทำได้ในเวลาประมาณ 1 ปี
           6.9 ปฏิรูปโครงสร้างราคาเชื้อเพลิงประเภทต่าง ๆ ให้สอดคล้องกับต้นทุนและให้มีภาระภาษีที่เหมาะสมระหว่างน้ำมันต่างชนิดและผู้ใช้ต่างประเภท รวมถึงการดำเนินการให้มีการสำรวจและผลิตก๊าซธรรมชาติและน้ำมันดิบรอบใหม่ทั้งในทะเลและบนบก และดำเนินการให้มีการสร้างโรงไฟฟ้าเพิ่มขึ้นโดยหน่วยงานของรัฐและเอกชน ด้วยวิธีการเปิดเผย โปร่งใส และเป็นมิตรต่อสภาวะแวดล้อม พร้อมกับร่วมมือกับประเทศเพื่อนบ้านในการพัฒนาพลังงาน
           6.10 ปรับปรุงวิธีการจัดเก็บภาษีให้จัดเก็บอย่างครบถ้วน โดยปรับปรุงโครงสร้างภาษีให้คงภาษีเงินได้ไว้ในระดับปัจจุบัน ทั้งบุคคลธรรมดาและนิติบุคคล แต่ปรับปรุงโครงสร้างอัตราภาษีทางด้านการค้าและขยายรากฐานการจัดเก็บภาษีประเภทใหม่ ซึ่งจะจัดเก็บจากทรัพย์สิน เช่น ภาษีมรดก ภาษีจากที่ดินและสิ่งปลูกสร้าง โดยให้มีผลกระทบต่อผู้มีรายได้น้อยให้น้อยที่สุด 
           รวมทั้งปรับปรุงการลดหย่อนภาษีเงินได้ให้เกิดประโยชน์แก่ผู้มีรายได้น้อย และยกเลิกการยกเว้นภาษีประเภทที่เอื้อประโยชน์เฉพาะผู้ที่มีฐานะการเงินดี เพื่อให้เกิดความเป็นธรรมมากขึ้น
           6.11 บริหารจัดการหนี้ภาครัฐที่เกิดขึ้นในช่วงรัฐบาลที่ผ่านมา ซึ่งจำนวนสูงมากกว่า 700,000 ล้านบาท และเป็นภาระงบประมาณใน 5 ปีข้างหน้า อันจะทำให้เหลืองบประมาณเพื่อการลงทุนพัฒนาประเทศน้อยลง โดยประมวลหนี้เหล่านี้ให้ครบถ้วน หาแหล่งเงินระยะยาวมาสะสางหนี้ทั้งหมด และยืดระยะเวลาชำระคืนให้นานที่สุดเพื่อลดภาระของงบประมาณในอนาคต
           6.12 ในระยะยาว พัฒนาโครงสร้างพื้นฐาน
           - ด้านการขนส่งและคมนาคมทางบก โดยเริ่มโครงการรถไฟฟ้าขนส่งมวลชนใน กทม. และรถไฟฟ้าเชื่อม กทม. กับเมืองบริวารเพิ่มเติมเพื่อลดเวลาในการเดินทางของประชาชน เพื่อตั้งฐานให้รัฐบาลต่อไปทำได้ทันที 
           - ด้านคมนาคมทางอากาศ โดยปรับปรุงท่าอากาศยานสุวรรณภูมิระยะที่ 2 ท่าอากาศยานดอนเมือง และท่าอากาศยานในภูมิภาค เพื่อให้สามารถรองรับปริมาณการจราจรทางอากาศได้อย่างมีประสิทธิภาพ 
           - ด้านการคมนาคมทางน้ำ โดยพัฒนาการขนส่งสินค้าทางลำน้ำชายฝั่งทะเล เพื่อลดต้นทุนระบบโลจิสติกส์ของประเทศ เริ่มจากการพัฒนาท่าเรือแหลมฉบัง ท่าเรือชายฝั่งอ่าวไทยและอันดามัน ตลอดจนผลักดันให้ท่าเรือในลำน้ำเจ้าพระยาและป่าสักมีการใช้ประโยชน์ในการขนส่งสินค้าภายในประเทศและเชื่อมโยงกับท่าเรือแหลมฉบัง รวมทั้งการขุดลอกร่องน้ำลึก
           6.13 ปรับโครงสร้างการบริหารจัดการในสาขาขนส่งที่มีการแยกบทบาทและภารกิจของหน่วยงานในระดับนโยบาย หน่วยงานกำกับดูแล และหน่วยปฏิบัติที่ชัดเจน และจัดตั้งหน่วยงานกำกับดูแลระบบราง เพื่อทำหน้าที่กำหนดมาตรฐานการให้บริการและความปลอดภัย โครงสร้างอัตราค่าบริการที่เป็นธรรม การลงทุน การบำรุงรักษาและการบริหารจัดการ ซึ่งจะช่วยสนับสนุนการพัฒนาระบบรางให้เป็นโครงข่ายหลักของประเทศ
           6.14 พัฒนาและปรับปรุงระบบบริหารจัดการของรัฐวิสาหกิจให้มีประสิทธิภาพ กำหนดเป้าหมายและมาตรการที่จะแก้ไขปัญหาและฟื้นฟูกิจการ ตลอดจนพิจารณาความจำเป็นในการคงบทบาทการเป็นรัฐวิสาหกิจแต่ละแห่งให้สอดคล้องกับสถานการณ์ปัจจุบัน
           6.15 ในด้านเกษตรกรรม ดำเนินการใน 2 เรื่องใหญ่ คือ การปรับโครงสร้างการผลิตสินค้าเกษตรให้สอดคล้องกับความต้องการด้วยวิธีการต่าง ๆ 
           6.16 ในด้านอุตสาหกรรม ส่งเสริมการพัฒนาอุตสาหกรรมที่สอดคล้องกับศักยภาพพื้นฐานของประเทศ อาทิ ส่งเสริมและพัฒนาอุตสาหกรรมเกษตรแปรรูป ส่งเสริมอุตสาหกรรมที่ใช้เทคโนโลยีขั้นสูง ส่งเสริมอุตสาหกรรมที่ใช้การออกแบบและสร้างสรรค์ เป็นต้น
           6.17 เพิ่มขีดความสามารถของผู้ประกอบการวิสาหกิจขนาดกลางและขนาดย่อมให้เข้มแข็ง สามารถแข่งขันได้อย่างมีประสิทธิภาพ
           6.18 ส่งเสริมภาคเศรษฐกิจดิจิทัลและวางรากฐานของเศรษฐกิจดิจิทัลให้เริ่มขับเคลื่อนได้อย่างจริงจัง ซึ่งจะทำให้ทุกภาคเศรษฐกิจก้าวหน้าไปได้ทันโลกและสามารถแข่งขันในโลกสมัยใหม่ได้ 
7. การส่งเสริมบทบาทและการใช้โอกาสในประชาคมอาเซียน
           - เร่งพัฒนาความเชื่อมโยงด้านการขนส่งภายในอนุภูมิภาคและภูมิอาเซียน โดยเร่งขับเคลื่อนตามแผนงานการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ (GMS) แผนความร่วมมือทางเศรษฐกิจอิระวดี-เจ้าพระยา-แม่โขง (ACMECS) แผนความร่วมมือแห่งอ่าวเบงกอลสำหรับความร่วมมือหลากหลายสาขาวิชาการและเศรษฐกิจ (BIMSTEC) และแผนแม่บทความเชื่อมโยงในอาเซียน
           - พัฒนาเขตเศรษฐกิจพิเศษ โดยเริ่มจากการพัฒนาด่านการค้าชายแดนและโครงข่ายการคมนาคมขนส่งบริเวณประตูการค้าหลักของประเทศเพื่อรองรับการเชื่อมโยงกระบวนการผลิตและการลงทุนข้ามแดน พัฒนาระบบ National Single Window (NSW) โดยระยะแรกให้ความสำคัญกับด่านชายแดนที่สำคัญ 6 ด่าน ได้แก่ ปาดังเบซาร์ สะเดา อรัญประเทศ แม่สอด บ้านคลองลึก และบ้านคลองใหญ่
8. การพัฒนาและส่งเสริมการใช้ประโยชน์จากวิทยาศาสตร์ เทคโนโลยี การวิจัย และพัฒนา และนวัตกรรม
           8.1 สนับสนุนการเพิ่มค่าใช้จ่ายในการวิจัยและพัฒนาของประเทศเพื่อมุ่งเป้าหมายให้ไม่ต่ำกว่า 1% ของรายได้ประชาชาติ และมีสัดส่วนรัฐต่อเอกชน 30:70 ตามแผนพัฒนาเศรษฐกิจและสังคมแห่งชาติ เพื่อให้ประเทศมีความสามารถในการแข่งขัน
           8.2 ส่งเสริมให้โครงการลงทุนขนาดใหญ่ของประเทศ เช่น ด้านพลังงานสะอาด ระบบราง ยานยนต์ ไฟฟ้า การจัดการน้ำและขยะ ใช้ประโยชน์จากผลการศึกษาวิจัย และพัฒนาและนวัตกรรมของไทยตามความเหมาะสม ในกรณีที่จำเป็นจะต้องซื้อวัสดุอุปกรณ์หรือเทคโนโลยีจากต่างประเทศ จะให้มีเงื่อนไขการถ่ายทอดเทคโนโลยีเพื่อให้สามารถพึ่งตนเองได้ในอนาคตด้วย
9. การรักษาความมั่นคงของฐานทรัพยากร และการสร้างสมดุลระหว่างการอนุรักษ์ กับการใช้ประโยชน์อย่างยั่งยืน
            9.1 ในระยะเฉพาะหน้า เร่งปกป้องและฟื้นฟูพื้นที่อนุรักษ์ ทรัพยากรป่าไม้และสัตว์ป่า โดยให้ความสำคัญในการแก้ไขปัญหาการบุกรุกที่ดินของรัฐ พร้อมส่งเสริมการปลูกไม้มีค่าทางเศรษฐกิจในพื้นที่เอกชน เพื่อลดแรงกดดันในการตัดไม้จากป่าธรรมชาติ
           9.2 ในระยะต่อไป พัฒนาระบบบริหารจัดการที่ดินและแก้ไขการบุกรุกที่ดินของรัฐ โดยยึดแนวพระราชดำริ
ที่ให้ประชาชนสามารถอยู่ร่วมกับป่าได้ เช่น การกำหนดเขตป่าชุมชนให้ชัดเจน
           9.3 บริหารจัดการทรัพยากรน้ำของประเทศให้เป็นเอกภาพในทุกมิติทั้งเชิงปริมาณและคุณภาพ จัดให้มีแผนบริหารน้ำของประเทศ เพื่อให้การจัดทำแผนงานไม่เกิดความซ้ำซ้อนมีความเชื่อมโยงกันอย่างเป็นระบบ
           9.4 เร่งรัดการควบคุมมลพิษทางอากาศ ขยะ และน้ำเสีย ที่เกิดจากการผลิตและบริโภค ในพื้นที่ใดที่สามารถจัดการขยะมูลฝอยด้วยการแปรรูปเป็นพลังงานก็จะสนับสนุนให้ดำเนินการ ส่วนขยะอุตสาหกรรมนั้นจะวางระเบียบมาตรการเป็นพิเศษ โดยกำหนดให้ทิ้งในบ่อขยะอุตสาหกรรมที่สร้างขึ้นแบบมีมาตรฐาน และพัฒนาระบบตรวจสอบไม่ให้มีการลักลอบทิ้งขยะติดเชื้อ และใช้มาตรการทางกฎหมายและการบังคับใช้กฎหมายอย่างเด็ดขาด
10. การส่งเสริมการบริหารราชการแผ่นดินที่มีธรรมาภิบาล และการป้องกันปราบปรามการทุจริต และประพฤติมิชอบในภาครัฐ
           10.1 จัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรม ยึดหลักการบริหารกิจการบ้านเมืองที่ดี เพื่อสร้างความเชื่อมั่นวางใจในระบบราชการ ลดต้นทุนดำเนินการของภาคธุรกิจเพิ่มศักยภาพในการแข่งขันกับนานาประเทศ การรักษาบุคลากรภาครัฐที่มีประสิทธิภาพไว้ในระบบราชการ โดยจะดำเนินการตั้งแต่ระยะเฉพาะหน้าไปตามลำดับความจำเป็นและตามที่กฎหมายเอื้อให้สามารถดำเนินการได้
           10.2 ในระยะแรก กระจายอำนาจเพื่อให้ประชาชนสามารถเข้าถึงบริหารสาธารณะได้รวดเร็ว ทั้งจะวางมาตรการทางกฎหมาย มิให้เจ้าหน้าที่หลีกเลี่ยง ประวิงเวลา หรือใช้อำนาจโดยมิชอบก่อให้เกิดการทุจริต หรือสร้างความเสียหายแก่ประชาชนโดยเฉพาะนักลงทุน 
           ส่วนในระยะเฉพาะหน้า จะเน้นการปรับปรุงหน่วยงานให้บริการด้านการทำธุรกิจ การลงทุน และด้านบริการสาธารณะในชีวิตประจำวันเป็นสำคัญ
           10.3 เสริมสร้างระบบคุณธรรมในการแต่งตั้งและโยกย้ายบุคลากรภาครัฐ วางมาตรการป้องกันการแทรกแซงจากนักการเมือง และส่งเสริมให้มีการนำระบบพิทักษ์คุณธรรมมาใช้ในการบริหารงานบุคคลของเจ้าหน้าที่ฝ่ายต่าง ๆ
           10.4 ปรับปรุงและจัดให้มีกฎหมายที่ครอบคลุมการป้องกันและปราบปรามการทุจริต และการมีผลประโยชน์ทับซ้อนในภาครัฐทุกระดับ โดยถือว่าเรื่องนี้เป็นวาระสำคัญเร่งด่วนแห่งชาติ และเป็นเรื่องที่ต้องแทรกอยู่ในการปฏิรูปทุกด้าน
11. การปรับปรุงกฎหมายและกระบวนการยุติธรรม
           11.1 ในระยะเฉพาะหน้า จะเร่งปรับปรุงประมวลกฎหมายหลักของประเทศและกฎหมายอื่น ๆ ที่ล้าสมัย ไม่เป็นธรรม ไม่สอดคล้องกับความตกลงระหว่างประเทศ และเป็นอุปสรรคต่อการบริหารราชการแผ่นดิน โดยจะใช้กลไกของหน่วยงานเดิมที่มีอยู่ และระดมผู้ทรงคุณวุฒิมาเป็นคณะกรรมการที่จะจัดตั้งขึ้นเฉพาะกิจเป็นผู้เร่งดำเนินการ
           11.2 ในระยะต่อไป จะจัดตั้งองค์กรปฏิรูปกระบวนการยุติธรรมที่ปราศจาการแทรกแซงของรัฐ
4.5  การวิเคราะห์เพื่อเตรียมความพร้อมกับการเปลี่ยนแปลงการเข้าสู่ประชาคมอาเซียน

ASEAN  ก่อตั้งขึ้นโดยได้รับการสนับสนุนจากสหรัฐอเมริกา  บนพื้นฐานความต้องการจะสกัดกั้นขยายตัวของประเทศที่มีแนวคิดสังคมนิยม  โดยมีประเทศร่วมก่อตั้ง  5  ประเทศ  ได้แก่  ประเทศไทย  อินโดนียเซีย  ฟิลิปปินส์  มาเลเซีย  และสิงคโปร์  ในเวลาต่อมา  ได้มีประเทศต่าง ๆ เข้าเป็นสมาชิกเพิ่มเติม  ได้แก่  บรูไนดารุสซาลาม  เวียดนาม  ลาว  พม่า  และกัมพูชา  รวมมีสมาชิกทั้งหมด  10  ประเทศ

ปรากฎการณ์การรวมตัวของ   EU  เป็นรูปแบบของสมพันธรัฐ   คือ  แต่ละรัฐที่รวมกันนั้น  ยังคงมีเอกราชเป็นชาติตัวเอง  ผลของ  EU  ก่อให้เกิดการเปลี่ยนแปลงระบบเศรษฐฏิจของประเทศสมาชิก  สืบเนื่องจากการเปลี่ยนกฎกติกาที่เกี่ยวข้อง  เช่น  การใช้เงินสกุลเดียวกัน  การผ่อนปรนเรื่องพรหมแดน  หรือมาตรการการค้า  เป็นต้น  ส่งผลให้ปัจจุบันบริบททางการเมือง  เศรษฐกิจ  และสังคม  รวมทั้งความสัมพันธ์ระหว่างประเทศของประเทศในอาเซียนเปลี่ยนแปลงไปอย่างมาก  โดยเฉพาะการขยายตัวทางเศรษฐกิจในภูมิภาคและภูมิภาคใกล้เคียง  เช่น  จีน  และอินเดีย  ตลอดจนภูมิภาคอื่น  เช่น สหภาพยุโรป  อีกทั้งได้เกิดปัญหาความท้าทาย  ความมมั่นคงในรูปแบบอื่น  เช่น  โรคระบาด  การก่อการร้าย  ยาเสพติด  การค้ามนุษย์  สิ่งแวดล้อม  ภัยพิบัติ  ทำให้อาเซียนจำเป็นต้องปรับตัวเพื่อให้สามารถรับมือการเปลี่ยนแปลงของสภาพแวดล้อมระหว่างประเทศ  ประกอบกับที่ประชุมสุดยอดผู้นำอาเซียนปี  2550  (ค.ศ. 2007)  ณ  เมืองเบซู  ประเทศฟิลิปปินส์  ผู้นำอาเซียนได้ตกลงให้มีการจัดตั้งประชาคมเศรษฐกิจอาเซียนขึ้น  (ASEAN Economic  Cummunity-AEC)  เป้าหมายสำคัญของการสร้างประชาคมเศรษฐกิจอาเซียน  คือ

1.  เพื่อให้อาเซียนเป็นฐานการผลิตเดียว  มีการเคลื่อนย้ายสินค้า  ทุน  และปัจจัยการผลิตอื่น ๆ ได้อย่างเสรี

2.  เพื่อสร้างเสริมขีดความสามารถในการแข่งขัน  มีความเจริญรุ่งเรืองและมีเสถียรภาพทางเศรษฐกิจ

3.  เพื่อให้เกิดการพัฒนาทางเศรษฐกิจอย่างเสมอภาคลดช่องว่างการพัฒนาระหว่างสมาชิกเก่าและสมาชิกใหม่

4.  เพื่อบูรณาการเศรษฐกิจของอาเซียนเข้ากับเศรษฐกิจโลก  โดยผ่านการจัดทำข้อตกลงการค้า (FTA) กับประเทศนอกภูมิภาค

ประชาคมเศรษฐกิจอาเซียน  นับเป็นการบูรณาการทางเศรษฐกิจที่มีความสำคัญกับประเทศไทยอย่างมากเนื่องจาก

1.  อาเซียนเป็นกรอบความร่วมมือทางเศรษฐกิจที่มีความใกล้ชิดไทยมากที่สุด  ประเทศสมาชิกอาเซียนหลายประเทศเป็นเพื่อนบ้าน  มีพรมแดนติดกัน  มีวัฒนธรรมที่คล้ายคลึงกัน  มีสินค้าและบริการที่สามารถเสริมกันและกันได้หรือมีสินค้าบริการที่คล้ายคลึงกัน  ซึ่งหากสามารถร่วมมือกัน  ก็จะสามารถสร้างความแข็งแกร่งในด้านอำนาจการต่อรอง  อันจะนำมาซึ่งการชับเคลื่อนทางเศรษฐกิจการค้าที่มีความสำคัญยิ่ง

2.  การรวมกลุ่มเป็นประชาคมเศรษฐกิจอาเซียนทำให้เกิดตลาดในภูมิภาคที่มีขนาดใหญ่  โดยสามารถนำจุดแข็งของแต่ละประเทศมาเสริมกับจุดแข็งของประเทศไทยเพื่อสร้างประโยชน์สูงสุดในการผลิต  ส่งออกและบริการ  ซึ่งจะเกิดได้ก็ต่อเมื่อมีการเคลื่อนย้ายปัจจัยการผลิตได้อย่างเสรีมากขึ้น  นอกจากนี้  การเป็นประชาคมเศรษฐกิจอาเซียนจะช่วยให้ประเทศสมาชิกมีความเป็นปึกแผ่น  และช่วยสร้างอำนาการต่อรองในเวทีต่าง ๆ มากขึ้น

3.  ประชาคมเศรษฐกิจอาเซียนจะช่วยส่งเสริมให้เกิดการขยายตัวในด้านการค้า  และการลงทุนของไทย  เนื่องจากการผลักดันมาตรการต่าง ๆ เพื่อเป็นประชาคมเศรษฐกิจอาเซียนจะก่อให้เกิดการยกเลิกหรือลดอุปสรรคในการเข้าสู่ตลาด  ไม่ว่าจะเป็นอุปสรรคด้านภาษีหรือมาตรการทางการค้าอื่น ๆ ที่มิใช่ภาษี  เนื่องจากประเทศสมาชิกจะแสวงหาความร่วมมือเพื่อลด/ขจัดอุปสรรคต่าง ๆ เหล่านั้น  รวมถึงอำนวยความสะดวกทางการค้าและการลงทุนระหว่างกัน

4.  ประชาคมเศรษฐกิจอาเซียนจะทำผู้ประกอบการไทยได้เริ่มปรับตัว  และเตรียมความพร้อมกับสภาวะแวดล้อมทางเศรษฐกิจที่เปลี่ยนแปลงไป  ผู้ประกอบการจำเป็นต้องเร่งปรับตัวและใช้โอกาสที่เกิดจากการลดอุปสรรคทางการค้า  และการลงทุนต่าง ๆ ให้เกิดประโยชน์อย่างเต็มที่

ในระดับจังหวัด  ควรวางกรอบแนวทางของการจัดทำคำของบประมาณของจังหวัดและกลุ่มจังหวัดให้อยู่ในแนวทาง  คือ  เป็นโครงการที่สอดคล้องกับวัตถุประสงค์และเป้าหมายของแผน  และสอดคล้องกับนโยบายของรัฐบาล  ในเรื่องการกระตุ้นเศรษฐกิจและสังคมในพื้นที่เฉพาะ  หรือพื้นที่พิเศษ  อาทิ  การพัฒนาการเกษตร  อุตสาหกรรม  เพื่อเพิ่มขีดความสามารถในการแข่งขัน  ความจำเป็นของโครงการ ต้องเป็นโครงการที่ช่วยพัฒนาหรือแก้ไขปัญหาที่เกิดขึ้น  และหากไม่ดำเนินการจะเกิดความเสียหาย  หรือเพิ่มขีดความสามรถในการแข่งขัน  และนำไปสู่การกระตุ้นให้เกิดการลงทุนของภาคเอกชนและสร้างรายได้ให้จังหวัด  กลุ่มจังหวัด  จากประเด็นต่าง ๆ เหล่านี้จะเอื้อให้เกิดการพัฒนาเชิงพื้นที่ที่ชัดเจนไม่ว่าจะเป็นพื้นที่เกษตร  พี้นทีท่องเที่ยว

ในระดับท้องถิ่น  จะต้องวางแผนเตรียมความพร้อม  และแนวทางการปรับตัวเพื่อพัฒนาและรองรับการเข้าสู่ประชาคมอาเซียน  ในปี  2558  ดังนี้

1.  การพัฒนาโครงสร้างพื้นฐานและสร้างเครือข่ายคมนาคม  ประชาคมเศรษฐกิจอาเซียน ทำให้เกิดการรวมตัวของเศรษฐกิจที่มีมูลค่า  และมีช่องทางการกระจายสินค้าเพิ่มมากขึ้นนอกจากนั้นจะเกิดการเรียกร้องกลุ่มนักลงทุนที่เข้ามาลงทุนในประเทศไทยให้มีการพัฒนาเครือข่ายการคมนาคม  เพื่อให้การเคลื่อนย้ายสินค้าและแรงงานมีความสะดวกรวดเร็วและมีประสิทธิภาพ  ดังนั้นองค์กรปกครองส่วนท้องถิ่นจะต้องมุ่นเน้นการพัฒนาโครงสร้างพื้นฐานที่จำเป็นต่อการขยายฐานการผลิต  อาทิไฟฟ้าและประปา  ซึ่งองค์กรปกครองส่วนท้องถิ่นอาจไม่สามารถดำเนินการได้โดยลำพัง  จำเป็นต้องประสานความร่วมมือกับหน่วยงานที่เกี่ยวข้อง

2.  การพัฒนาและส่งเสริมเศรษฐกิจในระดับชุมชน  การหลั่งไหลเข้ามาของทุนต่างชาติที่จะเพิ่มมากขึ้นส่งผลให้องค์กรปกครองส่วนท้องถิ่นต้องทบทวนบทบาทในการดูแลและช่วยเหลือกลุ่มผู้ผลิตในพื้นที่  โดยอาจจะต้องมีนโยบายในการส่งเสริมอาชีพ  ทั้งอาชีพหลักและอาชีพเสริมเปิดรับวิสัยทัศน์ในกระบวนการผลิตแบบใหม่  เพื่อยกระดับกระบวนการผลิตให้เป็นมาตรฐานเท่าเทียมกับระดับสากล

3.  การจัดการทรัพยากรธรรมชาติและสิ่งแวดล้อม  เป้าหมายเรื่องการสร้างความยั่งยืนด้านสิงแวดล้อมของประชาคมอาเซียน  ทำให้องค์กรปครองส่วนท้องถิ่นต้องเร่งปรับระบบการบริหารจัดการด้านสิ่งแวดล้อม  ซึ่งจะต้องดูแลทรัพยากรและจัดการอย่างเป็นระบบ  โดยเน้นการบริหารจัดการทรัพยากรธรรมชาติ  โดยการมีส่วนร่วมของประชาชน  เน้นการจัดการบนพื้นฐานของความเป็นเจ้าของร่วมกัน  เพื่อสร้างความรัก  ความหวงแหนในทรัพยากรและก่อเกิดการมีส่วนร่วมในการบริการจัดการสิ่งแวดล้อมอย่างไรก็ตามต้องไม่ลืมเรื่องของการควบคุมมาตรฐานการดูแลรักษาฟื้นฟูทรัพยากรธรรมชาติและสิ่งแวดล้อม  เพื่อให้เกิดการจัดการที่มีประสิทธิภาพ  ตลอดจนอาจต้องทบทวนขอบเขตอำนาจหน้าที่ระหว่างองค์กรปกครองส่วนท้องถิ่นและภาคส่วนที่เกี่ยวข้องเพื่อให้มีการบูรณาการการทำงานร่วมกันในเรื่องการจัดการทรัพยากรธรรมชาติและสิ่งแวดล้อม

4. การพัฒนาคุณภาพชีวิต  องค์กรปกครองส่วนท้องถิ่นต้องเตรียมความพร้อมรับผลกระทบจากปัญหาสังคมและสาธารณสุขที่อาจเกิดจากการเคลื่อนย้ายแรงงานและนักท่องเที่ยวโดยเสรี  อาทิ  โรคระบาด  ความขัดแย้งทางสังคมและเชื้อชาติ  และอาชญากรรมข้ามชาติ  อาทิ  ยาเสพติด  การค้ามนุษย์  องค์กรปกครองส่วนท้องถิ่นต้องเน้นการจัดบริการสาธารณะให้ได้มาตรฐานที่กำหนดในแต่ละงานหรือกิจกรรมอย่างเคร่งครัด  รวมทั้งจัดสวัสดิการสังคมสำหรับเด็ก  กลุ่มเสี่ยง  และผู้ด้อยโอกาสอย่างมีคุณภาพ

5.  การรักษาความสงบเรียบร้อย  องค์กรปกครองส่วนท้องถิ่นต้องมีบทบาทในการเฝ้าระวังปัญหาอาชญากรรมเพี่มมากขึ้นรวมทั้งอาจต้องพัฒนาระบบและจัดทำฐานข้อมูลเกี่ยวกับแรงงานอพยบร่วมกับหน่วยงานเกี่ยวข้อง  ตลอดจนร่วมกับชุมชนในการกำหนดกติกาและหลักเกณฑ์ของชุมชนให้ทุกคนอยู่ร่วมกันได้ภายใต้แนวสังคมที่เอื้ออาทรและมีความมันคง

6.  การจัดการศึกษา  ภาษา  วัฒนธรรม  จารีตประเพณี การศึกษาจุดเริ่มต้นของการพัฒนาด้านต่าง ๆ เสมือนประตูเชื่อมกับโลกภายนอก  องค์กรปกครองส่วนท้องถิ่นซึ่งมีหน้าที่ในการจัดและส่งเสริมการศึกษาให้แก่ประชาชนและชุมชนต้องพัฒนาประชาชนและชุมชนให้สามารถก้าวสู่ประชาคมอาเซียนได้โดยต้องเน้นพัฒนามาตรฐานด้านการศึกษา  ไม่ว่าจะเป็นการพัฒนาคุณภาพในการจัดการศึกษา  โดยปรับหลักสูตรการเรียนการสอน  ส่งเสริมการเรียนภาษาอังกฤษ  และภาษาเพื่อนบ้านในภูมิภาคอาเซียนเพื่อการสื่อสารที่ดี  การพัฒนาสนับสนุนครูผู้สอนให้มีการแลกเปลี่ยนทางวัฒนธรรมระหว่างประเทศสมาชิกและนำเทคโนโลยีมาใช้ประกอบการเรียนการสอน  องค์กรปกครองส่วนท้องถิ่นต้องป็นสื่อกลางในการจัดกิจกรรมแลกเปลี่ยนวัฒนธรรมระหว่างประชาชน  การจัดกิจกรรมเช่นนี้จะช่วยให้ประชาชนมีความรู้สึกเป็นอันหนึ่งอันเดียวกันมากขึ้น

7.  การปรับปรุงโครงสร้างขององค์กรปกครองส่วนท้องถิ่นอาจต้องมีการจัดตั้งหน่วยงานด้านวิเทศสัมพันธ์  โดยเฉพาะในพื้นที่จังหวัดชายแดนเพื่อรับรองงานด้านต่างประเทศและความร่วมมือกับประเทศเพื่อนบ้านและสามารถสื่อสารทำความเข้าใจกับประชาชนจากประเทศอื่นที่มาติดต่อราชการได้

การเข้าสู่ประชาคมอาเซียนนับเป็นโอกาสขององค์กรปกครองส่วนท้องถิ่นที่จะขอสนับสนุนงบประมาณเพิ่มเติม  เพื่อพัฒนาการจัดบริการสาธารณะและโครงสร้างพื้นฐาน  ซึ่งเป็นพื้นฐานของการเพิ่มขีดความสามารถการแข่งชันทางเศรษฐกิจ  แต่องค์กรปกครองส่วนท้องถิ่นต้องไม่ให้ส่วนกลางมีอำนาจในการตัดสินใจอย่างต่อเนื่องจากการเคลื่อนย้ายของทุนการผลิตและบริการของประเทศอื่น ๆ ในอาเซียนจะลงสู่ท้องถิ่นโดยตรง  ดังนั้นจึงควรสนใจการเมืองและเศรษฐกิจอย่างเดียว  ควรสนใจปัจจัยทางสังคมและวัฒนธรรมซึ่งจะส่งผลกระทบต่อท้องถิ่นโดยตรงควบคู่กันไปด้วย

สำหรับองค์การบริหารส่วนตำบลนางหลง  ประชากรส่วนใหญ่ประกอบอาชีพทางเกษตร  มีทรัพยากรธรรมชาติและผลผลิตที่หลากหลาย  มีการรวมกลุ่มแปรรูปผลผลิตทางการเกษตร  ควรเตรียมความพร้อมในการจัดตั้งตลาดกลางเพื่อจำหน่วยสินค้าทางการเกษตร  ซึ่งผลิตสินค้าที่มีคุณภาพ  และมีสถานที่ท่องเที่ยวหลายแห่งจะต้องเตรียมความพร้อมในการเปิดให้มีการท่องเที่ยวเชิงนิเวศน์มากขึ้น  บุคลากรจะต้องมีความรู้ทางด้านภาษาเพิ่มขึ้น  จะต้องประสานชุมชนและความร่วมมือกับส่วนราชการ  หรือรัฐวิสาหกิจอื่น  เพื่อปรับบทบาทภารกิจรองรับการเปลี่ยนแปลงได้อย่างทันท่วงที

4.6 นโยบายการพัฒนาของผู้บริหารส่วนท้องถิ่น

โดยพันตำรวจโทสมศักดิ์  จันทร์มณี  ท่านประธานสภาองค์การบริหารส่วนตำบลนางหลง  ที่เคารพ  และสมาชิกสภาองค์การบริหารส่วนตำบล  ผู้ทรงเกียรติทุกท่าน

ตามที่สำนักงานคณะกรรมการการเลือกตั้งประจำจังหวัดนครศรีธรรมราช  ได้มีหนังสือ  ที่  ลต  (นศ)  0070/ว 1842  ลงวันที่  16  เดือน  พฤศจิกายน  พ.ศ.  2555  ประกาศผลการเลือกตั้งนายกองค์การบริหารส่วนตำบลนางหลง  ของกระผมตามมติคณะกรรมการการเลือกตั้ง  ในการประชุมครั้งที่  127/2555  เมื่อวันที่  15  เดือน  พฤศจิกายน  พ.ศ.  2555  โดยให้ดำรงตำแหน่งนับตั้งแต่วันที่เลือกตั้งคือวันที่  20 เดือน  ตุลาคม  พ.ศ.  2555

บัดนี้  กระผมกำหนดนโยบายเพื่อใช้ในการบริหาราชการขององค์การบริหารส่วนตำบลนางหลง  ภายใต้กรอบของระเบียบกฎหมายและเป็นแนวนโยบายที่กระผมได้ใช้ในการรณรงค์หาเสียงเลือกตั้ง  เป็นพันธสัญญาประชาคมที่ได้ให้ไว้ต่อพี่น้องประชาชนตำบลนางหลง  และได้รับฉันทานุมัติจากประชาชนถึงการมอบภารกิจบริหารองค์กร  จัดบริการสาธารณะแก่พี่น้องประชาชน  โดยจะส่งเสริมสนับสนุนหน่วยงานในเขตพื้นที่  อบต.นางหลง  สร้างท้องถิ่นให้เข้มแข็งเพื่อพัฒนาท้องถิ่นให้ก้าวไกล  โดยมีเป้าหมายการพัฒนาภายใต้กรอบการพัฒนา  5  แนวทางหลัก

ท่านประธานสภาองค์การบริหารส่วนตำบลนางหลงที่เคารพ

การกำหนดนโยบายด้านการบริหารราชการของกระผม  ได้กำหนดบนพื้นฐานที่ยึดมั่นในการปกครองตามระบอบประชาธิปไตยอันมีพระมหากษัติรย์ทรงเป็นประมุขโดยกระบวนการมีส่วนร่วมของประชาชน  และให้เป็นไปตามกรอบอำนาจหน้าที่  ตามระเบียบกฎหมายที่ใช้ในการบริหารราชการทุกฉบับ  ฉะนั้น  เพื่อให้การบริหาราชการในอำนาจหน้าที่ของนายกองค์การบริหารส่วนตำบล  ได้บรรลุถึงภารกิจตามสัญญาประชาคมที่ให้ไว้ต่อพี่น้องประชาชน  และเพื่อให้เป็นไปตามพระราชบัญญัติสภาตำบลและองค์การบริหารส่วนตำบล  พ.ศ.  2537  มาตรา  58 (5)  ที่กำหนดไว้ว่าก่อนนายกองค์การบริหารส่วนตำบลเข้ารับหน้าที่ให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบลโดยไม่มีการลงมติภายใน  30  วันนับแต่วันที่ประกาศผลรับรองผลการเลือกตั้งนายกองค์การบริหารส่วนตำบล  กระผมจึงขอแถลงนโยบายต่อสภาองค์การบริหารส่วนตำบลนางหลง  ดังต่อไปนี้
1. นโยบายการพัฒนาด้านโครงสร้างพื้นฐาน
๑.๑ ปรับปรุงระบบน้ำประปาให้สะอาด มีคุณภาพและได้มาตรฐาน
๑.๒ จัดให้มีและซ่อมบำรุงรักษาถนน ท่อระบายน้ำ สะพาน รวมทั้งสาธารณูปโภคอื่นๆที่อยู่ในอำนาจที่ให้มีความพร้อมและใช้การได้ทุกฤดูกาล
๑.๓ ประสานความร่วมมือกับองค์กรปกครองส่วนท้องถิ่นอื่น องค์กรภาครัฐอื่นๆ เพื่อจัด
 ให้มีความพร้อมด้านโครงสร้างพื้นฐานอย่างมีระบบ
๑.๔ จัดให้มีและซ่อมบำรุงแหล่งน้ำเพื่อการเกษตร การอุปโภคให้ทั่วถึงและมีประสิทธิภาพ
๒. นโยบายการพัฒนาด้านเศรษฐกิจ
๒.๑ ส่งเสริมและสนับสนุนเครือข่ายเศรษฐกิจชุมชน เพื่อเข้าสู่ระบบเศรษฐกิจพอเพียงตาม
แนวพระราชดำริ

๒.๒ ส่งเสริมและสนับสนุนการประกอบอาชีพของประชาชน

๒.๓ สนับสนุนกานผลิต และใช้ปุ๋ยอินทรีย์ ปุ๋ยชีวภาพทดแทนการใช้ปุ๋ยเคมีเพื่อลดต้นทุน
การผลิตและพื้นฟูสภาพดินและน้ำเพื่อลดปัญหามลพิษ

๒.๔ ส่งเสริมกลุ่มเกษตรกรให้รวมกลุ่มเพื่อให้ความรู้และต่อรองราคากับพ่อค้าคนกลาง
๓. นโยบายการพัฒนาคนและสังคม โดยแยกออกเป็น ๖ ด้าน คือ

๓.๑ พัฒนาด้านการศึกษา


๓.๑.๑ ส่งเสริมสนับสนุนศูนย์พัฒนาเด็กเล็กและศูนย์การเรียนรู้ประจำตำบลให้มี
คุณภาพและประสิทธิภาพ


๓.๑.๒ ส่งเสริมสนับสนุนพัฒนาบุคลากรทางการศึกษา ให้มีศักยภาพในการจัดกระบวนการเรียนรู้ที่มีคุณภาพและประสิทธิภาพ


๓.๑.๓ ส่งเสริมและสนับสนุนให้มีการเรียนการสอนด้านคุณธรรมและจริยธรรม
๓.๒ พัฒนาด้านกีฬาและนันทนาการ


๓.๒.๑ ส่งเสริมและสนับสนุนให้มีการจัดกิจกรรมการแข่งขันกีฬาเพื่อสร้างเครือข่ายเชื่อมความสัมพันธ์ระหว่างองค์กรชุมชนให้เกิดความสมานฉันท์ในกระบวนการการพัฒนาชุมชนและสังคม


๓.๒.๒ ส่งเสริมให้มีสวนสาธารณะ สนามเด็กเล่น พร้อมอุปกรณ์เพื่อนันทนาการ การพักผ่อนหย่อนใจและการออกกำลังกาย
๓.๓ ด้านสวัสดิการสังคม


๓.๓.๑ ส่งเสริมสนับสนุนให้ผู้สูงอายุได้รับเบี้ยยังชีพอย่างทั่วถึงและโปร่งใส ตามระเบียบกระทรวงมหาดไทยว่าด้วยการจ่ายเงินสงเคราะห์เบี้ยยังชีพขององค์กรปกครองส่วนท้องถิ่น พ.ศ. ๒๕๔๘


๓.๓.๒ ส่งเสริมและสนับสนุนการจัดตั้งกลุ่มพลังสตรี ตั้งกองทุนพัฒนาอาชีพเพื่อพัฒนาการยกระดับรายได้ของครัวเรือนให้มีคุณภาพชีวิตที่ดีสู่ชุมชนเข้มแข็ง


๓.๓.๓ ส่งเสริมโครงการบ้านเอื้ออาทร ให้กับราษฎรที่มีความยากจนไร้ที่อยู่อาศัย
๓.๔ ด้านความปลอดภัยในชีวิตและทรัพย์สิน


๓.๔.๑ ส่งเสริมและสนับสนุนการจัดทำและติดตั้งระบบไฟฟ้าสาธารณระ ตามทาง แยกถนนสายหลัก เพื่อความปลอดภัยในการใช้เส้นทางคมนาคม


๓.๔.๒ สนับสนุนให้มีการจัดตั้งศูนย์ป้องกันและบรรเทาสาธารณะภัย พร้อมทั้งพัฒนาขีดความสามารถของอาสาสมัครป้องกันภัยฝ่ายพลเรือน เพื่อรณรงค์ป้องกันและช่วยเหลือผู้ประสบอุบัติภัยและสาธารณะภัย


๓.๔.๓ ส่งเสริมและสนับสนุนการจัดระบบรักษาความสงบเรียบร้อยในตำบล
๓.๕ ด้านประเพณีและวัฒนธรรม และภูมิปัญญาท้องถิ่น


๓.๕.๑ ส่งเสริมและสนับสนุนประเพณีสงกรานต์การรดน้ำดำหัวผู้สูงอายุ


๓.๕.๒ ทำนุบำรุงพระพุทธศาสนา เพื่อให้มีบทบาทสำคัญในการปลูกฝังให้ประชาชนเข้าใจและนำหลักธรรมของศาสนาใช้ในการเสริมสร้างคุณธรรมและพัฒนาคุณภาพชีวิต


๓.๕.๓ จัดให้มีการบำรุงรักษาศิลปะ จารีตประเพณี ภูมิปัญญาท้องถิ่นและวัฒนธรรมอันดีของตำบล
๓.๖ ด้านสาธารณะสุข


๓.๖.๑ ส่งเสริมและสนับสนุนองค์กรชุมชนบุคลากรสาขาแพทย์แผนไทย การยกระดับภูมิปัญญาให้มีมาตรฐานบริการด้านสาธารณะสุขเพื่อสร้างสุขภาพที่ดีของชุมชน


๓.๖.๒ ส่งเสริมและสนับสนุนการกีฬาสร้างสุขภาพ และศูนย์การออกกำลังกายที่ทันสมัยสำหรับเยาวชนและประชาชนผู้ด้อยโอกาสให้มีคุณภาพชีวิตที่ดีอย่างทั่วหน้า


๓.๖.๓ สนับสนุนภารกิจของ อสม. องค์กรผู้สูงอายุและองค์ที่เกี่ยวข้องอื่นๆ ให้มีความเข้มแข็งและมีบทบาทด้านพัฒนาสาธารณะสุขเพิ่มมากขึ้น
๔. นโยบายการพัฒนาด้านสิ่งแวดล้อม
๔.๑ ส่งเสริมและสนับสนุนด้านการสร้างจิตสำนึกในการดูแลรักษาสิ่งแวดล้อม
๔.๒ ส่งเสริมและสนับสนุนในการบริหารจัดการสิ่งแวดล้อมชุมชน ในการกำจัดขยะมูลฝอย สิ่งปฏิกูล มลพิษให้กับชุมชน รวมทั้งการกำจัดวัชพืชในลำน้ำสาธารณะ
๔.๓ ส่งเสริมและสนับสนุนกับชุมชนและสถานศึกษาโดยร่วมมือกันปลูกป่าเฉลิมพระเกียรติและอนุรักษ์ฟื้นฟูทรัพยากรธรรมชาติ
๔.๔ ส่งเสริมและสนับสนุนการประหยัดพลังงานและการผลิตพลังงานทดแทน เช่น Bio Diesel

๕. นโยบายการพัฒนาด้านการบริหารจัดการองค์กร
๕.๑ ปรับปรุงโครงสร้างองค์กรให้สอดคล้องกับปริมาณงานและอำนาจหน้าที่กฎหมายกำหนด
๕.๒ ปรับปรุงกระบวนการทำงานให้มีประสิทธิภาพและนำเทคโนโลยีและสารสนเทศมาใช้อย่างเหมาะสม
๕.๓ พัฒนาฐานข้อมูล โดยนำระบบ E-Government มาใช้เป็นข้อมูกลางในการพัฒนาให้เกิดประโยชน์กับประชาชน
๕.๔ พัฒนาบุคลากรทั้งทางการบริหารและการเมืองเพิ่มพูนขีดความสามารถรวมทั้งสร้างขวัญและกำลังใจให้สามารถปฏิบัติงานได้อย่างมีประสิทธิภาพ
๕.๕ บริหารองค์กรและจัดทำบริการสาธารณะตามหลักธรรมาภิบาลและกระบวนการมีส่วนร่วมขงประชาชน โดยยึดหลักความคุ้มค่า โปร่งใสเป็นธรรม และตรวจสอบได้
ท่านประธานสภาองค์การบริหารส่วนตำบลนางหลงที่เคารพ
นโยบายที่กระผมได้แถลงที่สภาองค์การบริหารส่วนตำบลนางหลง ไปแล้วนั้น ได้ตั้งอยู่บนพื้นฐานและสอดคล้องกับความต้องการของประชน โดยยึดหลักความโปร่งใสความเสมอภาคและมีเป้าหมายที่ชัดเจน เพื่อประโยชน์สุขของประชาชนชาวตำบลนางหลง ทุกคำสัญญาคือภารกิจในการบริหารการให้ความสามารถแปลงนโยบายไปสู่การบริการสาธารณะต่อชุมชนได้โดยการใช้กระบวนการมีส่วนร่วมของประชาชน เพื่อพัฒนาตำบลนางหลงของเราให้เข้มแข็ง จัดทำงบประมาณ จัดซื้อ-จัดจ้าง การตรวจสอบการประเมินผลและการเปิดเผยข้อมูลข่าวสาร โดยจะยึดถือปฏิบัติตามระเบียบข้อกฎหมายทุกประการ
ท่านประธานสภาองค์การบริหารส่วนตำบลนางหลง และสมาชิกสภาองค์การบริหารส่วนตำบลทุกท่าน องค์การบริหารส่วนตำบลประกอบด้วยฝ่ายนิติบัญญัติ และฝ่ายบริหารซึ่งประกอบด้วย คณะผู้บริหาร ข้าราชการ และเจ้าหน้าที่ การที่จะเป็นกลไกขับเคลื่อนให้การบริหารราชการตามนโยบายที่ได้แถลงต่อสภาฯอันทรงเกียรติแห่งนี้ บรรลุเป้าหมายอย่างมีคุณภาพ ให้มีประสิทธิภาพตอบสนองความต้องการของประชาชนได้อย่างแท้จริงนั้น จะต้องได้รับความร่วมมืออย่างดียิ่งจากฝ่ายสภาฯ ซึ่งเป็นฝ่ายนิติบัญญัติ คือสมาชิกสภาองค์การบริหารส่วนตำบลนางหลงทุกท่านที่มาประชุมอย่างพร้อมเพรียงกัน ณ ที่นี้ ซึ่งท่านทั้งหลายได้รับฉันทานุมัติจากประชาชนตำบลนางหลงให้เป็นตัวแทนเพื่อตราข้อบัญญัติท้องถิ่นดูแลทุกข์สุขของประชาชน ผลักดันงบประมาณในการพัฒนาท้องถิ่นกระผมเชื่อเหลือเกินว่าการที่พี่น้องประชาชนเลือกท่านทั้งหลายและเลือกกระผมเข้ามาทำหน้าที่ในฐานะตัวแทนในครั้งนี้จะเป็นเครื่องยืนยันชี้วัดได้อย่างดีว่าเราต่างก้อมีเป้าหมายในการพัฒนาตำบลนางหลง ที่ตรงกัน
สุดท้ายกระผมหวังเป็นอย่างยิ่งว่าการปฏิบัติหน้าที่ในฐานะบริหารสูงสุดจะได้รับการสนับสนุนการให้ความร่วมมือแรงกายแรงใจจากทุกท่านเป็นอย่างดีในการที่จะแปลงนโยบายไปสุ่การปฏิบัติที่สัมฤทธิผลเกิดประโยชน์สูงสุดต่อประชาชนตำบลนางหลงโดยรวม
นโยบายข้างต้นเป็นภาระหน้าที่ของคณะบริหารอันประกอบด้วย นายกองค์การบริหารส่วนตำบล รองนายกองค์การบริหารส่วนตำบล เลขานุการนายกองค์การบริหารส่วนตำบล ทีมงานที่ปรึกษาและข้าราชการประจำ จะต้องแปลงไปสู่แผนพัฒนา อบต. และข้อบัญญัติงบประมาณ เพื่อจัดทำบริการสาธารณะให้กับประชาชนตำบลนางหลงตลอดระยะเวลาที่ดำรงตำแหน่ง ๔ ปี และในแต่ละปีนายกองค์การบริหารส่วนตำบลจะต้องรายงานผลการดำเนินงานให้สภาทราบเป็นหน้าที่ของสภาและประชาชนตำบลนางหลงที่จะมีส่วนร่วมในการบริหาร ตรวจสอบ ติดตาม ประเมินผล ให้เกิดผลสัมฤทธิ์ตามนโยบายที่ได้แถลงไว้ต่อไป
